Fællesudvalget

**for Grundejerforeninger på Enø, Lungshave og Fjordhusene**

**Referat fra møde i Fællesudvalget 15.02.2020.**

Afbud fra Jørn Jakobsen og Hans Johansen.

 1. **Samkørselsordning når Græshoppebroen lukker - - -**

Der henvises primært til filen, der var vedhæftet dagsordenen.

Indtil nu kan det endelige tidspunkt for lukningen ikke afgøres.

Der er afhængighed af tilbud på entrepriserne og dermed overholdelse af rammebevillingen, og dette kunne måske endda betyde udskydelse med et år. Forslaget om en midlertidig løsning fra Jens Nikolajsen er ikke helt afvist, og dette afhænger igen af overholdelse af rammebevillingen.

Vedrørende organisering af transport:

Der er behov for tilbagemelding fra foreningerne om behovet for transport til- og fra broen, helst inden Påske.

Navnene på frivillige chauffører oplyses til Fællesudvalget eller Lokaludvalget.

Det er tanken, at vagtordningen opdeles på dele af dagene.

Jesper Petersen tilbød at lave et skema til organisering af ordningen.

Det kan også overvejes at lave en lukket Facebook-gruppe til organisering af samkørsel på Sjællandssiden.

Parkeringsproblemet på den anden side synes at være overskueligt, på Enø intet problem.

Kommunen er i kontakt med campingpladsen for bedst mulige løsning.

 2. **Lokalplan for Egemosegård - - - - - -**

De aftalte besigtigelserne af områderne mellem repræsentanter fra Næstved Kommune og fra de enkelte foreninger er gennemført trods regn og blæst.

Det viser sig heldigvis, at en samordning af grundejerforeningernes deklarationer synes at være et overskueligt problem.

Jette efterlyste yderligere oplysninger om områdets historik samt om placeringen af bade- og bådebroer og eksisterende søer og vandløb.

Jette fik allerede på mødet en del oplysninger, og yderligere oplysninger er velkomne.

3. **Digeprojektet - status.**

Havnen er tilfreds med linjeføringen langs ”Ved broen”, idet der bliver etableret skotter ud for eksisterende fortøjningspullerter.

Der har været forhandlinger med en række direkte berørte grundejere, og det tyder på, at man via frivillige aftaler kan undgå ekspropriationer.

Langs Enø Kystvej er der aftalt etablering af nogle skotter, så man kan passere diget med en jolle.

Fjordhusene, som er én samlet matrikel, holder ekstraordinær generalforsamling 28.2.20. med indgåelse af en frivillig aftale om linieføring på dagsordenen.

Før det endelige forslag sendes i høring samles alle de berørte bestyrelser til et orienteringsmøde, hvor også etablering af et digelag med 7-9 medlemmer skal drøftes.

Digelagets opgave vil være at føre tilsyn med digets tilstand og stille forslag om nødvendige udgifter til vedligeholdelse, hvor der i forslaget er afsat ca. ½ mil. årligt. Laget kan også ansætte nødvendigt personale.

4. **Rensning af Enø Strand -- -**

Der er ikke truffet nogen afgørelse endnu. Specielt er det interessant, hvor langt ud ad strandområdet rensning vil ske.

Udstrækningen af badestranden vil i øvrigt blive udvidet væsentligt i forbindelse med den planlagte sandfodring.

 5. **Eventuelt.**

Prisen på havnens udlejede sommerhusgrunde ser ud til at blive reduceret væsentligt i forbindelse planerne om haveudvidelse på Ydernæs.

  FU afholder ordinær generalforsamling 2. lørdag i august, i år 8.8.20.

**Referat ved Frank Johansen**